Document ID: 31992R3829

ΚΑΝΟΝΙΣΜΟΣ (ΕΟΚ) αριθ. 3829/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 για τον καθορισμό των λεπτομερειών εφαρμογής του συμπληρωματικού μηχανισμού που εφαρμόζεται από το 1993 στις παραδόσεις στην Ισπανία προϊόντων πλην των οπωροκηπευτικών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3817/92 του Συμβουλίου της 28ης Δεκεμβρίου 1992 (1), για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται στις παραδόσεις στην Ισπανία προϊόντων πλην των οπωροκηπευτικών, και ιδίως το άρθρο 9,
Εκτιμώντας:
ότι οι λεπτομέρειες εφαρμογής πρέπει να θεσπιστούν για να είναι δυνατή η λειτουργία του κανονισμού (ΕΟΚ) αριθ. 3817/92-
ότι στον κανονισμό (ΕΟΚ) αριθ. 574/86 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (3), έχουν καθορισθεί οι λεπτομέρειες εφαρμογής του συμπληρωματικού μηχανισμού στις συναλλαγές που προβλέπεται από τον κανονισμό (ΕΟΚ) αριθ. 569/86 της Επιτροπής (4)- ότι οι λεπτομέρειες αυτές αφορούν πολλές περιπτώσεις μεταξύ των οποίων και τον κανονισμό (ΕΟΚ) αριθ. 3817/92- ότι εκ του γεγονότος αυτού ο κανονισμός (ΕΟΚ) αριθ. 574/86 μπορεί να χρησιμοποιηθεί για την εφαρμογή του κανονισμού (ΕΟΚ) αριθ. 3817/92, με ορισμένες προσαρμογές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής όλων των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι διατάξεις του κανονισμού (ΕΟΚ) αριθ. 574/86 εφαρμόζονται, εφόσον παρίσταται ανάγκη, για το συμπληρωματικό μηχανισμό στις συναλλαγές που προβλέπεται από τον κανονισμό (ΕΟΚ) αριθ. 3817/92, με την επιφύλαξη των διατάξεων της παραγράφου 2.
2. Για την εφαρμογή του κανονισμού (ΕΟΚ) αριθ. 3817/92 και του άρθρου 7 του κανονισμού (ΕΟΚ) αριθ. 574/86, θεωρείται ως δήλωση θέσεως στην κατανάλωση στην Ισπανία το αντίγραφο αριθ. 4 του εσωτερικού κοινοτικού διακομεταμιστικού εγγράφου θεωρημένο από το γραφείο προορισμού, το οποίο θα χρησιμοποιηθεί σύμφωνα με τις διατάξεις του άρθρου 3 παράγραφος 3 στοιχείο β) του κανονισμού (ΕΟΚ) αριθ. 2726/90 της Επιτροπής (5).
Οι διατάξεις των προηγουμένων εδαφίων δεν εμποδίζουν την εφαρμογή των απλουστευμένων διατάξεων της κοινοτικής διαμετακόμισης. Δεν δύναται ωστόσο βάσει αυτών να διενεργούνται έλεγχοι στα εθνικά σύνορα των ενδιαφερομένων κρατών μελών.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 1992.

Labels: 3
18